CELEX: 62020TN0665
Language: da
Date: 2020-11-06 00:00:00
Title: Sag T-665/20: Sag anlagt den 6. november 2020 — Ryanair mod Kommissionen

21.12.2020   
            
            
               DA
            
            
               Den Europæiske Unions Tidende
            
            
               C 443/30
            
         
      Sag anlagt den 6. november 2020 — Ryanair mod Kommissionen
      (Sag T-665/20)
      (2020/C 443/35)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 26. april 2020 om statsstøtte SA.56867 COVID 19 –– Tyskland Kompensation til Condor Flugdienst GmbH for tab forårsaget af COVID-19-epidemien (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            Sagsøgeren har ligeledes fremsat anmodning om, at der træffes afgørelse efter en fremskyndet procedure i henhold til artikel 23a i statutten for Den Europæiske Unions Domstol.
      
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Det første anbringende om, at Europa-Kommissionen tilsidesatte specifikke bestemmelser i EUF-traktaten og de almindelige EU-retlige principper om forbud mod forskelsbehandling, den frie udveksling af tjenesteydelser og den frie etableringsret, der har understøttet liberaliseringen af luftfarten i Den Europæiske Union. Liberaliseringen af lufttransportmarkedet har givet mulighed for vækst hos egentlige paneuropæiske lavprisluftfartsselskaber. Ved at give Tyskland tilladelse til at forbeholde støtten for Condor, så Europa-Kommissionen bort fra de skader, som de som følge af COVID-19-krisen pålagte rejserestriktioner har påført sådanne paneuropæiske luftfartsselskaber.
               
            
                  2.
               
               
                  Det andet anbringende om, at Kommissionen foretog en urigtig anvendelse af artikel 107, stk. 2, litra b), TEUF og anlagde et åbenbart urigtigt skøn ved vurderingen af støttens forholdsmæssighed i forhold til den skade, som var forårsaget af rejserestriktionerne som følge af COVID-19-krisen, navnlig ved at anse Condors langvarige insolvensperiode som et direkte tab, der skulle dækkes af støtten, og ved at finde, at Condor ville blive solgt inden juni 2022 og kunne benytte indtægterne til at tilbagebetale en del af støtten.
               
            
                  3.
               
               
                  Det tredje anbringende om, at Europa-Kommissionen undlod at indlede en formel undersøgelsesprocedure på trods af alvorlige vanskeligheder og tilsidesatte sagsøgerens proceduremæssige rettigheder.
               
            
                  4.
               
               
                  Det fjerde anbringende om, at Kommissionen tilsidesatte sin begrundelsespligt.
               
            
         (1)  Europa-Kommissionens afgørelse (EU) af 26.4.2020 vedrørende statsstøtte SA.56867 COVID 19 –– Tyskland Kompensation til Condor Flugdienst GmbH for tab forårsaget af COVID-19-epidemien EUT 2020, C 310, s. 5).